- Du kan sammenligne os med en bjørn. Vi spiser og store og tykke om sommeren så vi har noget til at tærre på om vinteren. Sådan beskriver Mikkel Rodkjær sin virksomhed Profox, der lever af at sælge og udleje lyd-, lys-, video- og sceneudstyr til festivaller og koncerter. Og bjørnen er sulten lige nu - for da statsminister Mette Frederiksen i forbindelse med de første taler om en genåbning af samfundet aflyste alle større koncerter og festivaller på grund af de begrænsninger, der er indført omkring store forsamlinger, aflyste hun også Profox' sommer. - Som I kan se er vores haller fyldt godt op, fortæller Mikkel Rodkjær mens han viser rundt hos Profox, der har base i Svenstrup. - Det skulle jo have været ude i verden, siger han videre. Ingen hjælp til underleverandører Siden coronakrisen skyllede ind over landet i midten af marts og skabte et væld af problemer samtidig har regeringen og det øvrige folkteting arbejdet på løsninger og der er blevet vedtaget hjælpepakker for flere hundrede milliarder kroner. Noget af den hjælp går til kulturen - herunder festivalerne - der ikke bliver til noget i år. Men de går ikke til fesivalernes underleverandører. - Det hjælper os rigtig meget og vi er dybt taknemmelige og enormt ydmyge over at den danske stat kan levere et sikkerhedsnet under os som den kan, lyder det fra festivalleder Peter Møller Madsen fra Nibe Festival, der er en af de festivaller, der modtager støtte fra den kulturelle hjælpepakke. - Men vi håber da sandelig, der kommer en hjælpepakke til de her leverandører også, siger han videre. Tvunget til at ophæve kontrakter Hjælpen til festivalerne kom nemlig ikke uden betingelser - og blandt betingelserne lyder det, at festivallerne skal nedbringe deres udgifter så meget som muligt. Det betyder at force majeure-paragrafferne i kontrakterne mellem festivaler og underleverandører bliver aktivieret - og så er kontrakter på mange tusind - ja måske flere millioner kroner - mindre værd end det papir, de er skrevet på. - Selvom arrangørerne gerne vil hjælpe os og vi har en rigtig god dialog, så er de blevet frataget muligheden for at gøre det gennem de her pakker, lyder det fra Mikkel Rodkjær. - Det er en ommer Nibe Festival har endnu ikke helt styr på juraen omkring alle kontrakter - og er bange for at gøre noget forkert - både overfor de samarbejdspartnere de skal arbejde sammen med i mange år fremover, men også i forhold til hjælpepakkerne. - Vi er virkelig omhyggelige og grundige for vi vil ikke risikere, der bliver gjort noget forkert i den situation vi er i nu - for force majeure er absolut ikke normal praksis på vores breddegradder, lyder det fra Peter Møller Madsen. Hos Profox kan direktør MIkkel Rodkjær lige nu blot betragte de alt for fyldte lagerhylder og kun tænke på hvordan de store højtalere skulle have spillet ude på fesivalerne - og så kan han komme med en bøn til politikerne. - Jeg vil gerne have de kommer op med noget til vores branche. Man kan se i Norge og Tyskland hvor de har lavet hjælpepakker der også gælder et led længere ud - gælder for hele fødekæden. Det de har lavet nu, er ikke en helstøbt løsning.

Opsummering:
Det meste af et års arbejde er forsvundet som dug for solen, men virksomheder som Profox i Svenstrup kan ingen hjælp få.